hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu hu hu en hu en hu en hu en hu en hu en en hu en hu en hu en hu en hu en hu hu hu hu hu hu hu hu hu hu en hu hu fr hu hu en hu hu hu hu de hu hu hu hu hu hu hu hu hu hu hu hu hu hu hu sk hu rm hu en hu hu hu hu hu hu hu fr hu hu de en en
Élet a mellrák után | Tapolcai Media
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Home \ hírek \ egészségügy \ Élet a mellrák után
Élet a mellrák után
A Telekom Veszprém kézilabda csapat tapolcai szurkolói csoportja figyelemfelhívó előadást szervezett a városi moziban. Pásztor Enikő saját tapasztalatait osztotta meg a mellrákkal kapcsolatban. Átadták az Ihász József Emlékdíjat is.
Pásztor Enikő osztotta meg történetét a moziban kedden. Volt, aki Sopronból jött el meghallgatni az előadását. /Fotó: Májer Edit/
A Telekom Veszprém kézilabda csapat tapolcai szurkolói csoportja, folytatva decemberi jótékonysági akcióját, kedden a mellrákkal kapcsolatban szervezett ingyenes előadást a moziban. Pupos Csaba szervezőtől megtudtuk, az összegyűjtött adományokból kívánják támogatni a mellrák elleni küzdelem kampányát. Csaba Sopronban hallotta, egy közeli jó barátja- a családja révén egyébként Tapolca környéki kötődésű – Pásztor Enikő előadását a betegségéről és az életéért vívott harcról. Már akkor tudta, hogy az ügy mellé kell állniuk.
Pupos Csaba, a Telekom Veszprém kézilabda csapat tapolcai szurkolói csoportjának oszlopos tagja, az est egyik szervezője mutatta be Enikőt a hallgatóságnak. /Fotó: Májer Edit/
A tapolcai találkozó volt az első állomása egy előadássorozatnak, melyet országos szintűvé kíván emelni a tapolcai szurkolói csoport. Délután a helyi gimnázium 11. és 12. évfolyamos diáklányai, este pedig a moziban bárki meghallgathatta az előadást, ahol elhunyt szurkolótársuk és barátjuk emléke előtt tisztelegve adták át harmadik alkalommal, az Ihász József Emlékdíjat az előadó Pásztor Enikőnek.
A pár éve elhunyt szurkolótárs, barát tiszteletére alapított emlékdíjat Ihász József felesége adta át Enikőnek. /Fotók: Májer Edit/
Enikő saját történetét osztotta meg az érdeklődőkkel. – Néhány nap híján egy éve indult a történetem. Tavaly, január közepén diagnosztizáltak nálam egy nagyon agresszív mellrák fajtát – kezdte a visszaemlékezést Enikő. Elmondta, a gyász időszakában kellett szembenéznie a rákkal, hiszen az idő tájt veszítette el édesanyját, aki ugyanabban a betegségben hunyt el, mint, amit nála megállapítottak (korábban pedig nagymamáját is a mellrák győzte le). Nagyon gyorsan történt minden. Azonnal megkezdték Enikőnél a kezelést. Életének egy drámai időszaka következett. Hihetetlen erő volt benne, és tudta, hogy a betegséggel együtt egy küldetést is kapott. A kezdetektől fogva felvállalta a betegséget, félelmeivel szembe szállt, és érezte, hogy ezzel másoknak is erőt adhat. Végig vezette naplóját, és viszonylag hamar megfogalmazódott benne az, hogy a visszaemlékezéseire építkezve ki kell majd adnia történetét könyv formájában is. Küldetésének vallja, hogy minél több emberhez eljusson, megoszthassa tapasztalatait, illetve minél több nő figyelmét felhívhassa a szűrővizsgálatok fontosságára.
Őszinte történetével minden figyelmet magára vont az előadó. /Fotó: Májer Edit/
Sokan voltak kíváncsiak Enikő történetére Tapolcán. Előadása magával ragadta az érdeklődőket. Egy erős nő állt előttük, akit az élni akarás, a pozitív gondolkodás vitt és visz előre – hiszen további műtét vár még rá. Őszintén beszélt tapasztalatairól, gondolatairól, érzéseiről, félelmeiről, kétségeiről. Mindezzel nagyon mélyen tudott hatni hallgatóságára: azzal hogy egy hétköznapi ember szavaival próbálta megismertetni a hallgatókkal milyen az, ha, lesújt a mellrák. /Májer Edit/
Enikő meghatódva vette át az ajándékokat. /Fotó: Májer Edit/
Élet a mellrák után
kézilabda, telekom veszprém kézilabda csapat tapolcai szurkolói csoportja, városi mozi
Májer Edit | egészségügy, hírek, közélet, sport | 2020.01.16. 21:16
Ötödik a vb-n a tapolcai testépítő
107 – Rendőrségi magazin
Egészség – Érték – az egészségmagazin
Az emberi test és a művészet
Helyi mester – köztünk élő alkotó
Új Tapolcai Újság 2003 – 2014
Tapolcai Újság Online Archivum
Please specify an ID for the Contact Form in Theme Options > Single Post/Video > Video Report Form